**ZÁPISNICA**

**zo zasadnutia Obecného zastupiteľstva obce Stránske**

**zo dňa 15.05.2025**

**Prítomní:** Podľa prezenčnej listiny

**Neprítomní: -**

**Overovatelia:** Miroslav Tomaník

JUDr.Lenka Gallová

Program zasadnutia:

1. **Otvorenie zasadnutia.**
2. **Určenie zapisovateľa a overovateľov zápisnice.**
3. **Predloženie žiadosti na projekt Obnova multifunkčného ihriska v obci Stránske z pripravovanej výzvy Ministerstva cestovného ruchu a športu**

K bodu č. 1

Otvorenie zasadnutia

Zasadnutie otvoril starosta obce, privítal prítomných poslancov, konštatoval, že OZ je uznášaniaschopné**.** Za overovateľov zápisnice navrhuje Miroslava Tomaníka a JUDr.Lenku Gallovú,zapisom poveril p. Vieru Majerčíkovú .Poslanci sa týmto stotožnili ,čo prejavili súhlasom všetkých prítomných.

K bodu č. 3

Predloženie žiadosti na projekt ,,Obnova multifunkčného ihriska v obci Stránske z pripravovanej výzvy Ministerstva cestovného ruchu a športu. Práve dnes bola vyhlásená uvedená výzva č. F -2025 – DOT 03.Vzhľadom na to ,že máme pripravený stavebný projekt vrátane schváleného súhlasu stavebného úradu Kamenná Poruba na uvedený projekt ,chcem využiť túto možnosť získania prostriedkov z uvedenej výzvy ktorá je ohraničená v rozmedzí od 10000 do 80000 € na oprávnené výdavky.Rozpočet je vo výške 80993,42 €. Minimálna spoluúčasť by mala byť 10 %.Preto navrhujem aby ste odsúhlasili podanie žiadosti z uvedenej výzvy sumu 72000 € a spolufinancovanie vo výške 8993,42 € čo je o niečo viac ako je 10 %.

Prípadné neoprávnené výdavky projektu by boli hradené z rozpočtu obce.

Poslanci vo všeobecnej diskusii veľmi privítali takúto možnosť podania projektu ,nakoľko jestvujúce ihrisko je  totálne nebezpečné a už dlhodobo sa nevyužíva .Poslanci súhlasia ,aby sa podal uvedený projekt .Starosta predložil návrh nasledovného uznesenia:

***Uznesenie č. 20/2025***

***OZ schvaľuje***

* ***Predloženie žiadosti o poskytnutie dotácie v rámci programu ,,Výstavba rekonštrukcia a modernizácia športovej infraštruktúry v obciach do 5000 obyvateľov na základe výzvy č.F-2025-DOT03 z ministerstva cestovného ruchu a športu SR***
* ***,,Obnova multifunkčného ihriska v obci Stránske požadovaná dotácia 72.000 €***
* ***Zabezpečenie finančných prostriedkov na spolufinancovanie realizovaného projektu vo výške minimálne 10 % z celkovej sumy oprávnených výdavkov projektu vo výške 8993,42 €***
* ***-Zabezpečenie financovania prípadných neoprávnených výdavkov projektu z rozpočtu obce Stránske***

**Hlasovanie:**

|  |  |  |
| --- | --- | --- |
| **Za** | **7** | Ing. Zuzana Tomaníková, Miroslav Tomaník, Jozef Majerčík, Mgr. Július  Nguyen, Jana Škorvánková, JUDr.Lenka Gallová, Mgr.Igor Bolibruch |
| **Proti** | **0** |  |
| **Zdržal sa** | **0** |  |
| **Neprítomní** | **0** |  |

Stránske dňa: 15.05.2025

*Jaroslav Mitaš*

*starosta obce*

Zapísala: Viera Majerčíková ..............................................

Overovatelia : Miroslav Tomaník .............................................

JUDr.Lenka Gallová ..............................................